прибере под действие на силата. Изпълнението на изискването, посочено в точка 1.6.2. се проверява посредством използването на подходящи изпитвателни шпиндели за целите на изпитването на сблъсък. Устройството, което се използва за разпределяне на изпитвателната сила върху регламентираната плоска повърхност, трябва да е съединено към силовия привод чрез шарнирно съединение. В случаите на геометрична несъвместимост може да се използва преходник вместо устройство с плоска повърхност.
 1.5.1.1.
 Прилага се сила, успоредна на надлъжната ос на превозното средство чрез повърхност или преходник с височина не повече от 250 mm и широчина не повече от 200 mm, с радиус на кривината 5 ± 1 mm при вертикалните ръбове. Повърхността не трябва да е неподвижно закрепена към аеродинамичните устройства и оборудване, а да е закрепена ставно, с възможност за движение във всички направления. Когато изпитването се извършва върху превозно средство, посочено в точка 1.1.1., височината на долния ръб на повърхността или преходника трябва да е посочената от производителя и да е в зоната между най-долния ръб на аеродинамичните устройства и оборудване и точка от горния ръб на повърхността или преходника, която е на не повече от 2,0 m над земната повърхност, когато аеродинамичното устройство и оборудване са монтирани на превозното средство (вж. фигура 1). Тази точка трябва да се посочи за превозно средство в натоварено състояние с технически допустимата максимална маса с товар.
 Когато изпитването се извършва върху част от каросерията на тип превозно средство, както е посочено в точка 1.1.2., или върху твърда стена, както е посочено в точка 1.1.3., височината на центъра на повърхността или преходника трябва да е посочената от производителя и да е в зоната между най-долния ръб на аеродинамичните устройства и оборудване и точката, представляваща височина на не повече от 2,0 m над земната повърхност, когато аеродинамичното устройство и оборудване са монтирани на превозното средство в натоварено състояние с технически допустимата максимална маса с товар (вж. фигура 2).
 Точното местоположение на центъра на повърхността или преходника в зоната на прилагане на силите се посочва от производителя. Когато аеродинамичните устройства и оборудване имат различни степени на коравина в зоната на прилагане на силите (напр. поради усилвания, различни материали или дебелина и др.), местоположението на центъра на повърхността или преходника трябва да е в зоната с най-висока устойчивост на външни сили, насочени по дължина на превозното средство.
 Фигура 1
 Височина на точката на изпитване
 Фигура 2
 Примерна изпитвателна установка
 1.5.1.1.1.
 Максимална хоризонтална сила 4000 N ± 400 N се прилага последователно в две точки, разположени симетрично около осовата линия на превозното средство или осовата линия на устройството върху най-задния външен ръб на аеродинамичните устройства и оборудване в напълно разгънато или в работно положение (вж. фигура 3). Последователността, в която се прилагат силите, може да бъде определена от производителя.
 Фигура 3
 Прилагане на силите
 1.6.
 Изисквания
 1.6.1.
 Аеродинамичните устройства и оборудване трябва да са монтирани по такъв начин, че при прилагане на силите при изпитването, както е указано в точка 1.5.1.2., те да се деформират, прибират или сгъват, вследствие на което да настъпва издаване навън ≤ 200 mm, измерено в хоризонтална надлъжна посока